Komission tiedonanto neuvostolle direktiivin 92/81/ETY 8 artiklan 4 kohdassa säädetyn menettelyn mukaisen luvan antamisesta Ranskalle soveltaa eriytettyä valmisteverokantaa hyötyajoneuvoissa käytettävään dieselpolttoaineeseen /* KOM/2003/0122 lopull. */





KOMISSION TIEDONANTO NEUVOSTOLLE direktiivin 92/81/ETY 8 artiklan 4 kohdassa säädetyn menettelyn mukaisen luvan antamisesta Ranskalle soveltaa eriytettyä valmisteverokantaa hyötyajoneuvoissa käytettävään dieselpolttoaineeseen 1. pyynnön esittäminen Neuvosto antoi 12. maaliskuuta 2001 antamallaan päätöksellä 2001/224/EY [1] Ranskalle luvan soveltaa eriytettyä valmisteverokantaa hyötyajoneuvoissa käytettävään dieselöljyyn kivennäisöljyjen valmisteverojen rakenteiden yhdenmukaistamisesta annetun neuvoston direktiivin 92/81/ETY [2] 8 artiklan 4 kohdan mukaisesti. Kyseinen lupa myönnettiin 1. tammikuuta 2001 ja 31. joulukuuta 2002 väliseksi ajaksi. [1] EYVL L 84, 23.3.2001. [2] EYVL L 316, 31.10.1992, s. 12. Direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46). Ranskan viranomaiset ilmoittivat komissiolle 8. marraskuuta 2002 päivätyllä kirjeellä haluavansa jatkaa 12. maaliskuuta 2001 tehdyn neuvoston päätöksen 2001/224/EY 2 artiklan soveltamista 31. joulukuuta 2008 asti; kyseisessä artiklassa Ranskalle annettiin lupa soveltaa eriytettyä valmisteverokantaa hyötyajoneuvoissa käytettävään dieselöljyyn edellä mainitun direktiivin 8 artiklan 4 kohdan mukaisesti. Katsottuaan, ettei sille ollut toimitettu kaikkia asiaan liittyviä tai tarvittavia tietoja, komissio lähetti Ranskan viranomaisille 5 joulukuuta 2002 päivätyllä kirjeellä kysymyksiä selventääkseen tiettyjä suunniteltuun järjestelyyn liittyviä yksityiskohtia. Ranska vastasi näihin kysymyksiin 3 tammikuuta 2003. Muille jäsenvaltioille ilmoitettiin Ranskan pyynnöstä 23. tammikuuta 2003. Toimenpiteellä myönnetään Euroopan yhteisöön sijoittautuneille tavaroiden maantiekuljetusten harjoittajille osittainen palautus niiden Ranskassa ostamaan dieselöljyyn sovellettavasta valmisteverosta puolivuosikiintiön rajoissa. Palautus koskee jossakin Euroopan yhteisön jäsenvaltiossa rekisteröityjä tavaroiden kuljetukseen tarkoitettuja hyötyajoneuvoja, joiden kokonaispaino kuormattuna on yli 7,5 tonnia. Palautukseen sovellettavaksi kiintiöksi vahvistetaan 20 000 litraa puolivuotiskautta kohti. Vuosina 2003 ja 2004 palautusta maksetaan 21,3 euroa 1000 dieselöljylitraa kohti. Palautuksia on myönnetty ranskalaisille yrityksille ja yhteisön yrityksille. Tämä pyyntö ei koske matkustajaliikenteessä käytettävää dieselöljyä. Ranskan viranomaisten mukaan toimenpide on täysin tieliikenteessä käytettävää dieselöljyä koskevan direktiiviehdotuksen mukainen; ehdotuksella pyritään ottamaan käyttöön ammattikäyttöön tarkoitetun dieselöljyn yhdenmukainen verotus. 2. komission arviointi Neuvoston direktiivin 92/81/ETY 8 artiklan 4 kohdan mukaan neuvosto voi yksimielisesti komission ehdotuksesta antaa jäsenvaltiolle luvan ottaa käyttöön täydentäviä valmisteverovapautuksia tai veronalennuksia erityisistä poliittisista syistä. Komissio hyväksyi 15. marraskuuta 2000 neuvoston päätösluonnoksen [3], jolla Ranskalle annettiin lupa jatkaa kahdella vuodella, enintään 31. joulukuuta 2002 asti hyötyajoneuvoissa käytettävän ja maantieliikenteen harjoittajien käyttämän dieselöljyn valmisteveron alennuksia koskevan poikkeuksen soveltamista, valtiontukisääntöjen soveltamista rajoittamatta. [3] KOM(2000) 678 lopullinen. Neuvosto antoi 12. maaliskuuta 2001 antamansa päätöksen 2001/224/EY 2 artiklassa Ranskalle luvan soveltaa 31. joulukuuta 2002 asti eriytettyjä valmisteverokantoja hyötyajoneuvoissa käytettävään dieselöljyyn, jos tällaiset eriytetyt verokannat ovat direktiivissä 92/82/ETY [4] säädettyjen velvoitteiden mukaiset ja erityisesti sen 5 artiklassa säädettyjen valmisteverojen vähimmäismäärien mukaiset. Komissio antoi kyseistä neuvoston päätöstä koskevaan pöytäkirjaan lausuman, jonka mukaan maantieliikenteeseen sovellettavat verotukselliset toimenpiteet ja erityisesti niiden soveltamisen jatkaminen ei ole kaikilta osin yhteisön ympäristö-, liikenne- ja energiapolitiikan tavoitteiden mukaista. Komissio totesi edelleen, että se ei aio tämän vuoksi ehdottaa maantieliikenteen harjoittajiin sovellettavien poikkeusten soveltamisen jatkamista enää vuoden 2002 jälkeen. [4] EYVL L 316, 31.10.1992, s. 19. Direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46). Ranskan pyynnöstä neuvosto vahvisti 3. toukokuuta 2002 [5], että maantieliikenteen harjoittajille myönnettävää valmisteverojen palautusta koskevat toimenpiteet ovat yhteismarkkinoille soveltuvia. Päätöksen 2001/224/EY 2 artiklan mukaisesti soveltuvuutta koskevan neuvoston päätöksen voimassaolo rajoitettiin 31 päivään joulukuuta 2002. [5] Neuvoston päätös 2002/363/EY, tehty 3 päivänä toukokuuta 2002, Ranskan hallituksen tuesta maantiekuljetusyrityksille (EYVL L 131, 16.5.2002, s. 15). Lisäksi Ranskan viranomaiset eivät ole vielä ilmoittaneet komissiolle tarkasteltavana olevaan pyyntöön liittyvää tuen myöntämistä koskevaa suunnitelmaa. Komissio katsoo, että asiaa olisi kuitenkin vielä tarkasteltava Euroopan yhteisön perustamissopimuksen 87 ja 88 artiklan perusteella, jotta voitaisiin päättää, onko kyseinen toimenpide valtiontuen luonteinen ja mahdollisesti yhteismarkkinoille soveltuva. Komissio katsoo, että energiatuotteiden verotusta koskevan direktiivin hyväksyminen, vaikka se ei vapautakaan Ranskaa velvoitteesta ilmoittaa tuen myöntämistä koskevasta suunnitelmasta, voisi muuttaa Ranskan viranomaisten suunnittelemaan toimenpiteeseen sisältyvien valtiontukien soveltuvuuden tarkasteluperusteita suhteessa ehtoihin, joiden perusteella komissio tarkasteli dieselöljyn valmisteverojen alennuksia koskevaa järjestelmää, jota Ranska sovelsi vuosina 2000-2002. Energiatuotteiden verotuksen käsittely neuvostossa jatkuu. Puheenjohtajan välitysehdotusluonnoksen (Doc 15354/1/02 - Fisc 311 Rev 1, Cor 1, 13. helmikuuta 2003, viimeisin versio) mukaan Ranska voisi jatkaa eriytettyjen verokantojen soveltamista hyötyajoneuvoissa käytettävään dieselöljyyn 1. tammikuuta 2005 asti. 3. Päätelmä Komissio ei voi esittää neuvostolle päätösehdotusta luvan antamisesta Ranskalle soveltaa eriytettyä valmisteverokantaa hyötyajoneuvoissa käytettävään dieselöljyyn. Komissio pyytää, että neuvosto tarkastelee Ranskan esittämää pyyntöä direktiivin 92/81/ETY 8 artiklan 4 kohdan kolmannen alakohdan mukaisesti. Komissio toteaa lopuksi, että Euroopan yhteisön perustamissopimuksen 93 artiklan (nykyinen 88 artikla) soveltamista koskevista yksityiskohtaisista säännöistä 22 päivänä maaliskuuta 1999 annetun neuvoston asetuksen (EY) N:o 659/1999 [6]mukaisesti asianomaisen jäsenvaltion on riittävän ajoissa ilmoitettava komissiolle kaikista suunnitelmistaan myöntää uutta tukea. Lisäksi tukea, josta on ilmoitettava, ei saa ottaa käyttöön ennen kuin komissio on tehnyt, tai sen katsotaan tehneen, päätöksen sen hyväksymisestä.